་
- 143 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང་།
མ་གཤིས་ལ་གྲུབ་པ་ཡིན། །མཁའ་སྟོང་འོད་གསལ་ཀུན་ཁྱབ་ཡིན། །ཁྱབ་བདག་
ཡེ་ཤེས་ཆེན་པོ་ཡིན། །ཚོགས་གཉིས་ཚོགས་ནི་བསགས་པ་ཡིན། །དང་པོ་ཉིད་
ནས་ སངས་ རྒྱས་ ཡིན། །ཐོག་མཐའ་གཉིས་མེད་དབུས་གཅིག་ཡིན། །ཀུན་ལ་
ཕན་པའི་གང་ཟག་ཡིན། །གང་ཟག་མཆོག་ཏེ་རྟེན་པའི་རིགས། །དེ་ལ་ཁ་ཅིག་
རྟེན་པའི་རིགས། །མཐའ་བྲལ་དབུ་མའི་དོན་དམ་བྱེད། །ཡོད་པ་མིན་ཞིང་མེད་
པའང་མིན། །རྟག་པ་མིན་ཞིང་ཆད་པའང་མིན། །བདེན་མིན་རྫུན་ པའང་ མིན་
པར་གྲགས། ། །དོན་ དམ་ ཡོད་ པ་ མིན་ ན་ ནི། ། །དེ་ ཉིད་རྟོགས་ པའང་ ཡོད་ མིན་
འབྱུང་། །འདོད་ན་འདོད་མིན་སུ་ཡིས་ཤེས། །རྒྱལ་བའི་ཡེ་ཤེས་འགོག་གམ་ཅི།།
རྟེན་གྱི་ཡེ་ཤེས་མེད་ན་ནི། །བརྟེན་པའི་ཡེ་ཤེས་འཕེལ་མེད་འགྱུར། །མཐར་ཕྱིན་
ཆོས་སྐུའང་མེད་པར་འགྱུར། །དོན་དམ་ཡོད་པ་མིན་བཞིན་དུ། །དེ་ཉིད་རྟོགས་ན་
ལོག་ཤེས་འགྱུར། ། །ཡུལ་དེ་མེད་ཀྱང་དེར་འཛིན་བློ། །འཁྲུལ་པའི་རྣམ་གཞག་
བྱས་མིན་ནམ། །སོ་སོ་རང་རིག་སྤྱོད་ཡུལ་བ། །སྒྲ་རྟོག་ཐ་སྙད་ཡུལ་མ་ཡིན། །
རྣལ་འབྱོར་པ་འང་བློ་ཁྱད་ཀྱིས། །གོང་མ་གོང་མས་གནོད་ཅེས་གསུངས། །ཞི་
ཞིང་ཕྲ་ལ་བློ་རྒྱས་ཕྱིར། །དོན་དམ་བློ་ཡི་སྤྱོད་ཡུལ་མིན། །བློ་ནི་ཀུན་རྫོབ་ཡིན་
འདོད་གསུངས། །མིན་ན་ཁྱོད་ཀྱང་སྨྲ་ཞེ་ན། །བདེན་མོད་འོན་ཀྱང་ གསུང་ ལ་
བརྟེན། །བརྟེན་པ་ངེད་ལ་མཚུངས་ཞེ་ན། །བདེན་ཏེ་འོན་ཏེ་མཚུངས་མི་མཚུངས།།
རིགས་པས་གནོད་པ་འབབ་མི་འབབ། །ལུང་རྣམས་དགོངས་པ་ཡིན་མ་ཡིན། །
ཚིག་རྣམས་དོན་དང་ འབྲེལ་མི་འབྲེལ། །རིགས་པ་ཅན་གྱིས་དཔྱད་ན་ཤེས། །
ལུང་རིགས་ཅན་གྱིས་བཀྲོལ་ན་ཤེས། །རྫོགས་ལྡན་ཆོས་ལ་གསུངས་ན་ཤེས།
རྒྱུད་དང་མདོ་ལུང་བསྟན་ན་ཤེས། །ཕྱོགས་རིས་མེད་པས་བལྟ་ན་ཤེས། །སྐལ་བ་
144

ལྟ་བ་ཤན་འབྱེད་ཡིད་ཀྱི་མུན་སེལ།
ཅན་གྱིས་བསྒོམ་ན་ཤེས། །རྣལ་འབྱོར་ཅན་གྱིས་མཐོང་ན་ཤེས། །རྒྱུད་འགྲེལ་
རྣམས་སུ་གསུངས་ན་ཤེས། །སྤྱིར་གྱི་ཡོད་ཙམ་མཐའ་ཡིན་ན། །ཁྱེད་ཀྱི་དབུ་མ་
ཡོད་མཐར་ཐལ། །མཐའ་བྲལ་དབུ་མ་ཡོད་པའི་ཕྱིར། །འཁོར་གསུམ་ཁྱེད་ལ་མ་
སོང་ངམ། ། །དེ་ ཡང་ ཡོད་ པ་ མིན་ ཞེ་ན། །སླར་ཡང་དབུ་མ་ མེད་མཐར་ཐལ། །
མཐའ་དབུས་གང་ནའང་མེད་པའི་ཕྱིར། །འཁོར་གསུམ་དེ་ཡང་ཁྱེད་ལ་འཁོར། །
མེད་པ་དག་ ཀྱང་མིན་ཞེ་ན། ། །ཁྱེད་ཀྱི་མེད་མིན་མིན་པ་སྟེ། །མེད་ པ་ དག་ ནི་
ཁེགས་མ་ཁེགས། །ཁེགས་ན་མེད་པ་མིན་པར་འགྱུར། །དེས་ན་ཡོད་པར་ཅིས་མི
འགྱུར། །དགག་ གཉིས་ རྣལ་ མ་ གོ་ མིན་ ནམ། ། །དགག་ པ་ བཀག་ པས་ སྒྲུབ་ པ་
དང་། །སྒྲུབ་པ་བཀག་པས་དགག་པ་དག །གྲུབ་པ་དོན་གྱི་གནས་ལུགས་དང༌།།
མཁས་པའི་ གཞུང་ ལུགས་དག་ལ་འབྱུང་། །ཆོས་དེ་ཁེགས་ཀྱང་དེ་མིན་ན། །རི་
བོང་མགོ་ལ་རྭ་ཁེགས་ཀྱང་། །དེ་ཉིད་མེད་པ་མིན་པར་འགྱུར། །གལ་ཏེ་མེད་པ་
མ་ཁེགས་ན། །མེད་པ་དག་ནི་སོ་ན་གནས། །མེད་མིན་སྨྲ་བས་ཅི་ཞིག་བྱ། །སྒྲུབ་
བྱེད་དམ་པ་དོན་མེད་ཉིད། །དབུ་མ་དབུས་ན་མེད་པར་འགྱུར། །ཆོས་དེ་བཀག་
པ་མ་ཡིན་ཀྱང་། ། །དེ་ཉིད་ཡོད་པ་མ་ཡིན་ན། །འདི་ལྟར་ཆོས་འགའ་མེད་པར་
འགྱུར། །ད་དུང་ཁྱོད་ཀྱི་དབུ་མ་དེ། །མཐའ་དང་བྲལ་ལམ་མ་བྲལ་དཔྱད། །བྲལ་
ན་ དེ་ ཕྱིར་ མཐའ་མེད་ འགྱུར། །དེས་ན་མེད་པའི་མཐའ་ཅན་འགྱུར། །ཆོས་དེ་
བྲལ་ཡང་དེ་མིན་ན། །སྐྱེས་བུ་སྐྱོན་དང་བྲལ་ན་ཡང་། །སྐྱོན་མེད་དམ་པ་ མིན་
པར་འགྱུར། །ནམ་མཁའ་སྤྲིན་སོགས་བྲལ་ན་ཡང་། །སྤྲིན་མེད་ དྭངས་ པ་
པར་འགྱུར། ། །གལ་ ཏེ་ མཐའ་ དང་ མ་ བྲལ་ ན། ། །འོ་ ན་ མཐའ་ དང་ བཅས་ པར་
འགྱུར། །ཆོས་དེ་བྲལ་བ་མ་ཡིན་ཀྱང་། །དེ་དང་ལྡན་པ་མིན་ན་ནི། །སྐྱེས་བུ་སྲོག་
།
༦ཙ ༦༨
མིན་
- 145 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང༌།
དང་ བྲལ་མིན་ཀྱང༌། ། །སྲོག་དང་ལྡན་པ་མིན་པ་འམ། །ཆུ་སོགས་རྙོག་ པ་ བྲལ་
མིན་ཀྱང་། །རྙོག་སོགས་ལྡན་པ་མིན་པར་འགྱུར། །བྲལ་དང་མ་བྲལ་བརྟགས་
མེད་ན། །འོ་ན་མཐའ་བྲལ་རྣམ་གཞག་འགལ། །བརྗོད་མེད་ཕྱིར་ན་མེད་མཐར་
འགྱུར། །ཁྱེད་ལ་ཁུངས་འདོད་ཡོད་མོད་ཀྱང་། །ཡོད་མེད་བདེན་རྫུན་བཟང་ངན་
སོགས། །ཆོས་ འགའ་ ཁྱེད་ ཀྱིས་ མ་ མཐོང་ ན། །གཞན་ གྱི་ ལྟ་ སྤྱོད་ འཁྲུལ་བ་
སོགས། །མཐོང་དེ་བརྩེ་ལྡན་ཁྱེད་ཀྱིས་ནི། །མ་བཟོད་བཟློག་པར་ འདོད་ མིན་
ནམ། །རང་གཞན་དངོས་པོར་སྨྲ་བ་སོགས། །གཞོམ་པར་འདོད་པ་མ་ཡིན་ནམ།།
གཞན་གྱི་ཁས་བླངས་གཞན་དག་ལ། །འཁོར་བར་ཁྱེད་ཉིད་སྨྲ་ཡིན་ནམ། །ཁས་
བླངས་མེད་པར་གཡོ་སྒྱུའི་ཚིག །བློ་གྲོས་ཆེ་ལ་བློ་རྐུན་ཞིང༌། །བློ་གྲོས་དམན་ལ་
བརྙས་པར་ཟད། །དམན་པར་འདོད་ན་གསུང་འབུར་སྨྲོས། །མྱ་ངན་འདས་དང་
སྲིད་པ་ཀུན། །རང་སྟོང་ཙམ་དུ་གོ་ནས་ནི། །ཟུང་འཇུག་བདེ་ཆེན་དབུ་མ་ལ། །
རྩོད་ ཅིང་ གཞོམ་ འདོད་ ལུང་ རིགས་ཏེ། །གཡོག་འབངས་ཁེངས་པའི ་ ང་ རྒྱལ་
གྱིས། །རྗེ་བོ་སྨད་པར་འདོད་པ་འམ། །བུ་ངན་ཕ་ལ་རྒོལ་དང་མཚུངས། །ཁྲིམས་
ལུགས་མ་ཞིག་བཟང་པོ་བསྟེན། །ཡོད་མིན་དོན་དེ་གང་གིས་འཇོག །སྒྲུབ་བྱེད་
ཚིག་དེ་མཐའ་རྒྱུད་ཆད། །མཐའ་ཡི་དབུ་གཅིག་བསྒྲུབ་བམ་ཅི། །བརྒལ་ན་ཁྱེད་
ཀྱི་གྲུབ་མཐའ་འཇིག །དཔྱད་ན་ཁྱེད་ལ་གྲུབ་མཐའ་མེད། །མེད་པར་འདོད་ན་
གྲུབ་ མཐའ་ཀུན། ། །ཞེན་ པས་ མ་ འཛིན་ ལྕེ་ འཕྲུལ་ ཅན། །གཞན་ གྱི་ ལོག་ རྟོག་
བཟློག་ཕྱིར་ན། །རང་ཡང་ལོག་པའི་ལམ་ལ་འཇུག །གཞན་ལ་བརྩེ་ བའི་ ཕྱིར་
ཡིན་ན། །འོ་ན་དེ་ཙམ་ཞེ་སྡང་ཅི། །ཤེས་བྱ་འདི་ལ་རྒྱལ་བ་མཁས། །རྒྱལ་བས་
རྫུན་མིན་བདེན་པ་གསུངས། །བདེན་པའི་ཆོས་འཁོར་གསུམ་དུ་གསུངས། །ཆོས་
146

ལྟ་བ་ཤན་འབྱེད་ཡིད་ཀྱི་མུན་སེལ།
འཁོར་དང་པོ་བདེན་བཞི་གསུངས། །དེས་ན་འགོག་པའི་བདེན་པ་བདེན། །རྒྱུ་
འབྲས་བདེན་པ་རྟོགས་ཕྱིར་ཡིན། །བར་པ་མཚན་ཉིད་མེད་པ་གསུངས། །དེས་ན་
མཐའ་བཞི་སྤྲོས་བྲལ་བདེན། །ཀུན་རྫོབ་རང་སྟོང་རྟོགས་ཕྱིར་ཡིན། །ཐ་མ་དོན་
དམ་ངེས་པ་གསུངས། །དེས་ན་ཟབ་མོ་སྣང་བའང་བདེན། །འགྱུར་མེད་ཡོངས་
གྲུབ་ རྟོགས་ ཕྱིར་ ཡིན། །ཆོས་ ཀུན་ བདེན་ པའང་ བཞི་ རུ་ ཕྱེ། ། །ཡོད་ པའི་ དབྱེ
གྲངས་ ཡིན་ པའི་ ཕྱིར། །འགོག་ པའི་ བདེན་ པའང་ ཡོད་ པར་ འགྱུར། །ཤེས་ བྱ་
བདེན་པ་གཉིས་སུ་བསྡུ། །ཤེས་བྱའི་བསྡུས་གྲངས་ཡིན་པའི་ཕྱིར། །དོན་དམ་
བདེན་ པའང་ཤེས་ བྱར་འགྱུར། །ཤེས་བྱ་ཡིན་ན་ཡོད་དམ་མེད། །ཡོད་ན་དོན
དམ་མཐའ་མེད་གྲུབ། །འཁོར་གསུམ་དག་ཅིག་དངོས་སུ་འཕེན། །མེད་པ་ཁྱེད་
ཀྱིས་བསྒྲུབ་མི་ནུས། །གལ་ཏེ་བསྒྲུབ་ན་ལོག་བསྒྲུབ་འགྱུར། །ཡོངས་སུ་གྲགས་
པའང་འཇིག་བྱེད་དང་། །འོན་ཀྱང་འཁོར་གསུམ་འདི་ཡང་འཁོར། །ཡོད་པ་མིན་
ཞེས་བརྗོད་པ་ཡིས། །དོན་དེ་མེད་པར་མི་སྟོན་ན། །དབུལ་བའི་ཕུང་པོ་གསེར་
རྣམ་དག །ཡོད་མེད་དྲིས་པས་ཡོད་མེད་ཅེས། །སྨྲ་ན་གསེར་མེད་མི་ཤེས་སམ། །
མེད་པ་མིན་ཞེས་བརྗོད་པ་ཡིས། །ཆོས་དེ་ཡོད་པར་མི་སྟོན་ན། །ཕྱུག་པོ་དག་ལ་
ལོངས་སྤྱོད་དག །ཡོད་མེད་དྲིས་པས་མེད་མིན་ཞེས། །སྨྲ་ན་ནོར་ཡོད་མི་ཤེས་
སམ། ། །རྟག་མིན་ མི་རྟག་ མི་ སྟོན་ན། །སྒྲ་རྟག་མི་རྟག་ཤེས་ འདོད་དམ། །རྟག་
པར་འདོད་པ་དག་ལ་ཡང་། །བྱས་སོགས་རྒྱུ་མཚན་སྒྲ་རྟག་མིན། །བུམ་སོགས་
དཔེ་དང་བཅས་པའི་ཚིག །མི་རྟག་སྟོན་པ་མ་ཡིན་ནམ། །མི་རྟག་སྟོན་པར་མི་
འགྲུབ་བམ། །རྟག་དང་མི་རྟག་མི་འགལ་ལམ། །དགག་བྱ་བསྒྲུབ་བྱ་གཅིག་ཉིད་
དམ། །ཐ་སྙད་མང་པོ་འཇིག་ལགས་པས། །དེ་འདྲ་མ་གསུང་མཁས་པ་ཀུན། །
- 147 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང༌།
ཐལ་སྦྱར་ཁྱེད་ལ་ཞུ་བར་བགྱི། །དོན་དམ་ཐ་སྙད་མི་མཚུངས་ན། །དོན་དམ་ཡོད་
པ་འགོག་པ་ལ། །ཁྱོད་ཀྱི་ཐ་སྙད་རིགས་པའང་ཅི། །འདུས་བྱས་དངོས་པོ་འཇིག་
པའི་དཔེ། །འཇིག་མེད་དངོས་ལ་སྐྱོན་མཚུངས་ཅི། །ཀུན་རྫོབ་རང་གིས་སྟོང་པའི་
དཔེ། །དོན་དམ་དག་ཀྱང་སྟོང་ངམ་ཅི། །གཟུ་བོར་མནོས་ཀྱི་ཤེས་ལྡན་ཀུན། །
ཁྱོད་ཀྱི་ཟབ་མོ་ཤེར་ཕྱིན་ཏེ། །དུས་གསུམ་ཀུན་ཏུ་ཡོད་མིན་ན། །ཐོག་མ་མཐར་
དགེ་མིན་པར་འགྱུར། །དུས་གསུམ་རྒྱལ་བའི་ཡུམ་མིན་འགྱུར། །རྒྱལ་བ་སྲས་
བཅས་སུ་ཡིས་བསྐྱེད། །བསྐྲུན་པར་གསུངས་པ་སུ་ཞིག་ཡིན། །རང་བཞིན་ཡོད་
པ་ མིན་ བཞིན་དུ། ། །གཞན་དག་བསྐྱེད་ན་ངོ་མཚར་ཆེ། །འོ་ན་ཀུན་ གྱིས་ ཀུན་
བསྐྱེད་འགྱུར། །རི་བོང་རྭས་ཀྱང་བསྐྱེད་པར་འགྱུར། །རྒྱུ་འབྲས་གོ་རིམ་འཆོལ་
བར་འགྱུར། །ཆོས་དེ་དགེ་བ་ཡིན་ནམ་མིན། །དགེ་བ་ཡིན་ན་ཡོད་དམ་མེད། །
ཡོད་ན་ཡོད་ལ་ཅི་ཞིག་སྡང༌། །འཁོར་གསུམ་དག་ཅིག་འདིར་ཡང་འཁོར། །མེད་
ན་ མེད་ ལས་ ཀུན་ མེད་ པས། ། །ལམ་ བདེན་ དགེ་ བའང་ མེད་ འགྱུར་ ལ། །མེད་
མཐའི་ ཕྱིར་ནའང་ འཁོར་ གསུམ་འཁོར། །ཆོས་དེ་དགེ་བ་མིན་ན་ནི། །དེ་ཉིད
ལུང་མ་བསྟན་པ་འམ། །མི་དགེ་བ་ནི་ཡིན་པར་འགྱུར། །ཆོས་དེ་དགེ་བ་མིན་པའི་
ཕྱིར། ། །དམ་པའི་བླང་བྱ་མིན་པར་འགྱུར། །འཕགས་པའི་མངོན་སུམ་མིན་པར་
འགྱུར། །རྒྱལ་བའི་ཡེ་ཤེས་མིན་པར་འགྱུར། །འོན་ཀྱང་རང་སྡིག་མི་སྨྲ་མོད། །
མུ་སྟེགས་ཡིན་ན་ཅི་ཆ་ཡོད། །གལ་ཏེ་དེ་སྨྲ་རྣ་བ་འགེབས། །གནོད་པ་མང་པོ
འབབ་ན་ཡང༌། །དེ་འདྲ་དག་ལ་ལན་མི་འདེབས། །གཞན་སྡེ་ཡིན་ན་གཞོམ་པར་
བྱ། །ཁྱེད་ཀྱི་དོན་དམ་ཡོངས་གྲུབ་དག །དེ་ཉིད་ཡོད་པ་མིན་པར་འགྱུར། །དགེ་
བ་བདེན་པ་ཡིན་པའི་ཕྱིར། །བདེན་ཀྱང་ཡོད་པ་མིན་ན་ནི། །བདེན་དེ་དགེ་བ་
148

ལྟ་བ་ཤན་འབྱེད་ཡིད་ཀྱི་མུན་སེལ།
མེད་པར་ཐལ། །དེ་ཉིད་ཡོད་པ་མིན་པའི་ཕྱིར། །རྟགས་གསལ་ཁས་བླངས་ཁྱབ་
པ་གྲུབ། །ལན་གྱིས་མི་བཟློག་ཐལ་འགྱུར་མེད། །གལ་ཏེ་རྗེས་ཁྱབ་མེད་ན་ནི། །
ཡོད་པ་མིན་ཡང་ཡོད་འགྱུར་བས། །བདེན་པའི་ངོས་ལས་ཡོད་པར་འགྱུར། །དེ་
ཉིད་ཡོད་པ་མིན་པའི་ཕྱིར། །འཁོར་གསུམ་འདི་དག་དངོས་མིན་ནམ། །བརྒྱ་ལ་
དོན་འགལ་ཡོད་འགྱུར་ལ། །མེད་པ་འགའ་ཡང་མི་སྲིད་པས། །ཡོངས་གྲུབ་ལ་
ཡང་ཅིས་མི་སྤོང་། །ལོག་ན་བཟློག་པ་མེད་ན་ནི། །ཡོད་ཀྱང་ཡོད་པར་མི་འགྱུར་
བས། །དོན་དམ་ཡོད་པར་མི་འགྱུར་བས། །དོན་དམ་ཡོད་པར་འགོག་པ་ལ། །
སྒྲུབ་ བྱེད་ ཡང་ དག་ ཡོད་ མི་ འགྱུར། །དེ་ དག་ ཡོད་ པ་ མིན་ པའི་ཕྱིར། །འཁོར་
གསུམ་ འདི་ ཡང་ འཁོར་མིན་ནམ། །ཡོད་པ་འགའ་ཡང་མི་སྲིད་ཕྱིར། །གཞན་
དབང་ དག་ ཀྱང་ མེད་ འགྱུར་ བས། །ཡོད་པར་འགོག་བྱེད་ཅི་ཞིག་ཡོད། །ཐལ་
འགྱུར་སྔ་མའང་བཟློག་མེད་ན། །ཡོད་པ་མིན་ཀྱང་བདེན་འགྱུར་བས། །གཙང་
བདག་དངོས་པོའང་བདེན་པར་ཐལ། །དེ་དག་ཡོད་པ་མིན་པའི་ཕྱིར། །འཁོར་
གསུམ་འདི་ཡང་དངོས་མིན་ནམ། །ཡོད་པ་མིན་ཀྱང་བདེན་ན་ནི། །ཡོད་པ་དག་
ནི་ཅིས་མི་བདེན། །དེས་ན་བརྫུན་པ་མི་སྲིད་པས། །དོན་དམ་ཡོད་པའང་ཅིས་མི
བདེན། །མེད་མིན་ཡོད་པའང་དོན་མིན་ན། །མེད་ལ་གནོད་པ་སུ་ཞིག་ཡིན། །
ཡོད་མེད་ཕན་ཚུན་འགལ་བས་ན། །དེ་ཕྱིར་མེད་ལ་ཡོད་པས་གནོད། །ཡོད་པ་
དག་ལའང་མེད་པ་འགལ། །མིན་ན་ཡོད་པ་མིན་ན་ནི། །ཡོད་པའང་མེད་མིན་མ་
ཡིན་ནམ། །མིན་ན་ཡོད་པ་ཅི་ཞིག་འཇོག །འཇོག་བྱེད་དགེ་བ་ཡོད་པ་ཡིས། །
མེད་པ་དག་ནི་ཁེགས་པ་ཉིད། །དེས་ན་ཡོད་མེད་དངོས་སུ་འགལ། །ཁྱེད་ཀྱི་དོན
དམ་དབུ་མ་དག །ཁྱེད་ཉིད་བདེན་པ་ཡིན་པར་ཐལ། །ཁྱོད་ཉིད་ཟབ་མོ་ཡིན་
- 149 -

མཁྱེན་བརྩེའི་འོད་སྣང་ལས། དོལ་པོ་པ་ཤེས་རབ་རྒྱལ་མཚན་གྱི་གསུང༌།
སྤར་
པའི་ཕྱིར། །འདོད་ན་བདེན་པ་མཐའ་ཅན་ཕྱིར། །བདེན་མེད་དབུ་མ་འཇིག་པར་
འགྱུར